**Budapest főpolgármestere**

pályázatot hirdet a

**Budapesti Nagybani Piac Zártkörűen Működő Részvénytársaság**

(cégjegyzékszáma: 01-10-041754, adószáma: 10759028-2-43, székhelye: 1239 Budapest, Nagykőrösi út 353.)

**vezérigazgatói**

tisztségére vonatkozó részvényesi döntés meghozatalára

A Társaság a Fővárosi Önkormányzat 48,953%-os tulajdonában áll.

Pályázati feltételek:

* közgazdasági, jogi vagy műszaki területen szerzett, mesterfokozatnak megfelelő felsőoktatási végzettség
* legalább ötéves vezetői gyakorlat,
* előnyt jelent az élelmiszeripari, illetve ingatlangazdálkodási gyakorlat

A munkakörhöz kapcsolódó főbb feladatok:

A Társaság vezérigazgatója a Társaság vezető állású munkavállalója, aki – a Társaság igazgatósága hatáskörébe tartozó döntések keretei között – a Társaság operatív irányítását látja el.

A vezérigazgatói megbízás vagyonnyilatkozat-tételi kötelezettséggel jár.

A pályázat részeként benyújtandó iratok:

* részletes szakmai önéletrajz (amely alkalmas a szakmai tapasztalat alátámasztására)
* motivációs levél
* a Társaság javasolt stratégiájának tömör összefoglalása
* a vezérigazgatói munka értékelésére alkalmas mérőszámokra vonatkozó javaslat és az azokkal összefüggő vállalások
* az oklevelek egyszerű másolata (külföldi felsőoktatási intézmény által kiállított okirat esetében fordítás csatolása nem szükséges, ha az okirat német, angol vagy francia nyelvű)
* szükség szerint az idegen nyelv ismeretét igazoló okirat/ok egyszerű másolata

Munkabér és juttatások: a társaság Közgyűlésének döntése szerint kerül megállapításra

A megbízás időtartama: határozatlan időre szól

A munkakör legkorábbi betöltésének várható időpontja: 2020. május 1.

A pályázat benyújtásának határideje: 2020. április 10.

A pályázat benyújtásának helye:

A pályázatot „Budapesti Nagybani Piac Zrt. vezérigazgatói pályázat” tárgy megjelöléssel, elektronikusan a Főpolgármesteri Hivatal Humán Erőforrás Menedzsment Főosztályának szemelyzeti@budapest.hu e-mail címére kell elküldeni.

A pályázat elbírálásának rendje, módja és határideje:

A beérkezett érvényes pályázatok értékelését követően a részvényesi mandátumot a főpolgármester adja ki, legkésőbb 2020. május 31. napjáig, de fenntartja a jogot az eredménytelenné nyilvánításra. A vezérigazgató kinevezéséről a döntést a Nagybani Zrt. közgyűlése hozza meg legkésőbb a 2020. május 31-et követő első ülésén.

A pályázat megjelenik:

* Budapest portálon [www.budapest.hu](http://www.budapest.hu)

Adatkezelésre vonatkozó tájékoztató a „<http://einfoszab.budapest.hu/list/adatkezelesi-tajekoztatok>” linken található.